**Ministru kabineta noteikumu projekta „Grozījumi Ministru kabineta 2010. gada 21. decembra noteikumos Nr. 1165 „Kārtība, kādā izsniedz atļaujas nemedījamo sugu indivīdu iegūšanai, ievieš Latvijas dabai neraksturīgas savvaļas sugas (introdukcija) un atjauno sugu populāciju dabā (reintrodukcija)”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sugu un biotopu aizsardzības likuma 4. panta 5. punkts, 20. panta 7. punkts, Dzīvnieku aizsardzības likuma 10. panta 5. punkts un Medību likuma 11. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2010. gada 21. decembra noteikumi Nr. 1165 „Kārtība, kādā izsniedz atļaujas nemedījamo sugu indivīdu iegūšanai, ievieš Latvijas dabai neraksturīgas savvaļas sugas (introdukcija) un atjauno sugu populāciju dabā (reintrodukcija)” (turpmāk – noteikumi Nr. 1165) nosaka kārtību, kādā ievieš Latvijas dabai neraksturīgas savvaļas sugas (introdukcija) un izsniedz atļaujas šādām darbībām. Noteikumi Nr. 1165 paredz, ka persona, kas vēlas ieviest Latvijas dabā neraksturīgas savvaļas sugas, iesniedz Dabas aizsardzības pārvaldē (turpmāk – DAP) attiecīgu iesniegumu, bet DAP, izvērtējot pievienoto ekononomiskās vai sociālās nepieciešamības pamatojumu, ietekmes uz vidi novērtējumu, kā arī zinātnisko pamatojumu, izdod atļauju Latvijas dabai neraksturīgu sugu ieviešanai. DAP uzrauga, lai tiktu novērsta vai pēc iespējas mazināta attiecīgās sugas iespējamā kaitīgā ietekme uz vidi, uz dabiskajām vietējo sugu dzīvotnēm utt. Arī Zvejniecības likuma 22. panta pirmajā daļā noteikts, ka zivju sugu pārvietošanai, izņemot zivju mazuļu ielaišanu, un jaunu sugu ieviešanai vai pavairošanai dabiskajās ūdenstilpēs, kā arī Latvijas Republikas teritoriālajos ūdeņos un ekonomiskās zonas ūdeņos (neatkarīgi no īpašuma veida) nepieciešama DAP atļauja, kas tiek izdota pēc pozitīva atzinuma saņemšanas no Pārtikas drošības, dzīvnieku veselības un vides zinātniskā institūta “BIOR” (turpmāk – BIOR) un Pārtikas un veterinārā dienesta. Tātad Zvejniecības likums reglamentē kārtību, kādā dabiskajās ūdenstilpēs var tikt ieviestas, pavairotas un ielaistas zivis. Vienlaikus nacionālajā normatīvajā regulējumā nav noteikts, kurš izdod atļauju, ja konkrētu sugu vēlas izmantot un audzēt akvakultūrā – mākslīgi veidotās atklātās ūdenstilpēs, nevis dabiskajos ūdeņos. Padomes 2007. gada 11. jūnija Regula (EK) Nr.708/2007 par svešzemju un vietējā areālā nesastopamu sugu izmantošanu akvakultūrā (turpmāk – regula Nr.708/2007) paredz, ka dalībvalstīm ir jāizvērtē un pēc iespējas jāmazina svešzemju un vietējā areālā nesastopamu, bet akvakultūrā izmantojamu sugu iespējamā negatīvā ietekme uz dabiskajām ūdens dzīvotnēm. Regula Nr.708/2007, tāpat kā noteikumi Nr.1165, paredz atļauju izsniegšanu svešzemju un vietējā areālā nesastopamu sugu ieviešanai, kā arī izsniegto ieviešanas atļauju (turpmāk – atļauja) attiecīgu reģistra uzturēšanu kopā ar atļauju izsniegšanu pamatojošo dokumentāciju. Regulā Nr.708/2007 noteikts, ka atļauja ir nepieciešama tādām akvakultūrā izmantojamām sugām, kas nav minētas šīs regulas IV pielikumā. Atļauja sugu ieviešanai nav nepieciešama, un attiecīgie ieviešanas nosacījumi nav jāizpilda, ja sugas tiks turētas slēgtās akvakultūras platībās un pārvestas apstākļos, kas novērš šo sugu izkļūšanu apkārtējā vidē. Tādējādi regulas Nr.708/2007 prasības attiecināmas uz sugu ieviešanu atklātās akvakultūras platībās. (Akvakultūru praktizē ūdens vidē, kas nav atdalīta no savvaļas ūdens vides ar šķēršļiem, kuri novērstu tādu audzēto īpatņu vai bioloģiskā materiāla izkļūšanu, kas varētu izdzīvot un pēc tam vairoties dabā savvaļā.) Saskaņā ar noteikumiem Nr. 1165 persona, kas vēlas ieviest Latvijas dabā neraksturīgas (svešzemju sugas), iesniedz iesniegumu DAP, pievienojot šo noteikumu 11. punktā pieprasīto informāciju. Tādējādi, izsniedzot atļaujas sugu ieviešanai, DAP pārrauga un nodrošina, lai tiktu novērsta šādu sugu ieviešanas iespējamā kaitīgā ietekme uz vidi.Atbilstoši noteikumu Nr. 1165 III nodaļā noteiktajai kārtībai par audzēšanu atklātās akvakultūras platībās līdz šim nav saņemts neviens iesniegums atļaujas saņemšanai par sugām, kas nebūtu iekļautas regulas Nr. 708/2007 IV pielikumā.Tā kā regulā Nr.708/2007 ir ietvertas īpašas prasības sugu ieviešanu izmantošanai akvakultūrā, kā arī tās I pielikumā ir noteikts iesnieguma veidlapas saturs, bet noteikumos Nr. 1165 tas nav noteikts, ir nepieciešams noteikumos Nr.1165 precizēt, ka sugu ieviešanai izmantošanai akvakultūrā atklātās platībās ir jāievēro regulas Nr.708/2007 prasības, bet personai, kas plāno veikt attiecīgo darbību, ir jāizpilda un jāiesniedz DAP izvērtēšanai regulas Nr.708/2007 I pielikumā norādītais iesniegums atļaujas saņemšanai.Lai DAP kompetenti izvērtētu iesniegumu par sugu ieviešanu izmantošanai akvakultūrā un tajā ietverto specifisko informāciju, noteikumos Nr. 1165 jāparedz, ka atzinumu savas kompetences jomā par veterinārmedicīnas jautājumiem sniedz PVD, bet par jautājumiem, kas saistīti ar attiecīgo sugu audzēšanas nosacījumiem, to dzīves ciklu un iespējamo mijiedarbību ar vietējām sugām savvaļā – BIOR. Ir sagatavots Ministru kabineta noteikumu projekts „Grozījumi Ministru kabineta 2010. gada 21. decembra noteikumos Nr. 1165 „Kārtība, kādā izsniedz atļaujas nemedījamo sugu indivīdu iegūšanai, ievieš Latvijas dabai neraksturīgas savvaļas sugas (introdukcija) un atjauno sugu populāciju dabā (reintrodukcija)”” (turpmāk – noteikumu projekts), lai iekļautu atsauci uz regulu Nr.708/2007 un dotu norādes uz specifiskām prasībām par iesnieguma iesniegšanu un izvērtēšanu akvakultūrā izmantojamo sugu ieviešanai. Noteikumu projektā paredzēts, ka:1. persona, kas saskaņā ar regulu Nr.708/2007 vēlas ieviest svešzemju un vietējā areālā nesastopamas sugas izmantošanai akvakultūrā atklātās audzēšanas platībās, DAP iesniedz regulas Nr.708/2007 6. pantā un I pielikumā norādīto iesniegumu ieviešanas atļaujas saņemšanai;
2. personas iesniegto sugu ieviešanas iesniegumu DAP nodod izvērtēšanai PVD un BIOR, kas savas kompetences jomā sniedz atzinumu, kā arī norāda visas prasības attiecībā uz sugu ieviešanu un transportēšanu saskaņā ar regulas Nr.708/2007 6. panta 2. punktu.
 |
| 3. | Projekta izstrādē iesaistītās institūcijas | Zemkopības ministrija, Vides aizsardzības un reģionālās attīstības ministrija un Dabas aizsardzības pārvalde  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz personām (akvakultūras uzņēmējiem), kas plāno audzēšanai atklātā ūdens vidē ieviest sugas, kuras nav minētas regulas Nr.708/2007 IV pielikumā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nepalielināsies, jo, ievērojot regulas Nr.708/2007 prasības, personām, kas vēlas saņemt sugas ieviešanas atļauju, ir jāizpilda un jāiesniedz iesnieguma veidlapa DAP, kura jau patlaban izsniedz introdukcijas atļaujas Latvijas dabai neraksturīgu savvaļas sugu ieviešanai (introdukcijai). Arī PVD un BIOR administratīvais slogs nepalielināsies, jo minētās institūcijas jau pilda šādas funkcijas.Tomēr jāpiebilst, ka līdz šim nav bijuši sugu ieviešanas gadījumi, ko paredz regula Nr.708/2007, tāpēc, ievērojot šīs regulas IV pielikumā minēto sugu sarakstu, nav prognozējams, cik liels būtu iespējamo DAP iesniegto iesniegumu un izsniegto atļauju skaits. |
| 3. | Administratīvo izmaksu monetārs novērtējums | Tā kā šobrīd nav zināms un arī prognozējams potenciālais sabiedrības grupas lielums, kura varētu plānot saņemt atļauju sugas ieviešanai, tad administratīvās izmaksas tiek aprēķinātas un attiecinātas uz vienu iesnieguma iesniedzēju viena iesnieguma sagatavošanai un iesniegšanai DAP:Projekta iesnieguma sagatavošanai un informācijas apkopošanai C = (f x l) x (n x b) = (5,70 x 40) x (1 x 1) = 228,00 EUR, kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (pieņemot, ka vienas stundas darbaspēka izmaksas zivsaimniecībā ir 5,70 EUR – Centrālās statistikas pārvaldes dati);l – laika patēriņš stundās, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Tādējādi kopējās administratīvās izmaksas prognozējamas ap 230 EUR/gadā personai (akvakultūras uzņēmējam). |
| 4. | Cita informācija | Nav |

*Anotācijas III un IV sadaļa* – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2007. gada 11. jūnija Regula (EK) Nr.708/2007 par svešzemju un vietējā areālā nesastopamu sugu izmantošanu akvakultūrā (turpmāk – regula Nr.708/2007). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Regula Nr.708/2007 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.708/2007 kopumā | 1.punkts | Minētā norma ir pārņemta pilnībā.  | Pārņemtā norma neparedz stingrākas prasības. |
| Regulas Nr.708/2007 6. pants un I pielikums | 2. punkts | Minētā norma ir pārņemta pilnībā.  | Pārņemtā norma neparedz stingrākas prasības. |
| Regulas Nr.708/2007 6.panta 1. un 2.punkts | 3.punkts | Minētā norma ir pārņemta pilnībā.  | Pārņemtā norma neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010.gada 23. februāra instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija |  Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | No 2017.gada 23.marta līdz 30.martam informācija par noteikumu projektu bija ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts sabiedrības līdzdalībai bija pieejams no 2017.gada 23.marta līdz 30.martam Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 3. | Sabiedrības līdzdalības rezultāti | Par sabiedriskajā apspriešanā Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana” ievietoto noteikumu projektu komentāri vai priekšlikumi netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | DAP, PVD, BIOR |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav paredzēts veidot un nav paredzēta arī esošo institūciju reorganizācija. |
| 3. | Cita informācija | Noteikumu projekts tiks ieviests no piešķirtajiem valsts budžeta līdzekļiem. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Bārtule 67027525

Inese.Bartule@zm.gov.lv